BDMS ลุ้นกำไรปีนี้โต 20% แตะ 9.53 พันลบ. รับรายได้ลูกค้าไทย-ต่างชาติ-รักษาโควิดพุ่ง
BDMS ลุ้นกำไรปีนี้โต 20% แตะ 9.53 พันลบ. รับรายได้ลูกค้าไทย-ต่างชาติ-รักษาโควิดพุ่ง แนะซื้อเป้า 29.30 บาท  
BDMS ลุ้นกำไรปีนี้โต 20% แตะ 9.53 พันลบ. รับรายได้ลูกค้าไทย-ต่างชาติ-รักษาโควิดพุ่ง แนะซื้อเป้า 29.30 บาท  
25 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (19 พ.ค.2565) บริษัท กรุงเทพดุสิตเวชการ จำกัด (มหาชน) หรือ BDMS ราคาเป้าหมาย 29.30 บาท แนวโน้มผลประกอบการปี 2565 คาดโต 20% เทียบช่วงเดียวกันของปีก่อน ที่ 9,530 ล้านบาท เติบโตดีกว่ากลุ่มฯ ตามรายได้จากการใช้บริการของลูกค้าทั่วไปเพิ่มขึ้นทั้งชาวไทยและต่างชาติ รวมถึง มี Upside จากการให้บริการโควิด
ด้าน Valuation: ซื้อขายบน PER 22F ที่ 42 เท่า ยังเป็นจุดเข้าซื้อได้ หลังราคาปรับฐานลงมา โดยกำไรไตรมาส 1/2565 Positive surprise สูงกว่าตลาดคาด 17% และเป็น upside risk จากรายได้มีโมเมนตัมดี ทั้งกลุ่มโควิด และกลุ่มต่างชาติ
โดยเฉพาะกลุ่ม Middle East ที่จะมีรายได้มากขึ้นจาก Wealth Effect จากราคาน้ำมันที่ปรับตัวเพิ่มขึ้น รวมถึงนักท่องเที่ยวที่เริ่มกลับมา ภาพระยะกลางยาวมีจุดแข็งจาก การเป็น รพ.ที่ครอบคลุมทั้งต้นน้ำ-ปลายน้ำ รับประโยชน์จากโครงสร้างประชากรที่ผู้สูงอายุเพิ่มมากขึ้น